रेस, स्पून रेस, थ्री लेग, फ्राॅग रेस में बच्चों ने दिखाई प्रतिभा
समालखा | नईअनाज मंडी स्थित महाराजा अग्रसेन पब्लिक स्कूल में फन गेम्स प्रतियोगिता का आयोजन किया गया। जिसमें पहली से पांचवीं तक के बच्चों ने रेस, स्पून रेस, थ्री लेग, फ्राॅग रेस में अपनी प्रतिभा दिखाई। स्कूल प्रबंधक समिति के प्रधान प्रेम मित्तल ने कहा कि बच्चों को शिक्षा के साथ-साथ स्कूल में होने वाली ऐसी प्रतियोगिता में भाग लेना चाहिए।
उन्होंने कहा कि स्वस्थ शरीर में ही स्वस्थ मस्तिष्क निवास करता है। प्रिंसिपल डॉ. आरयू तिवारी ने बच्चों को खेल का महत्व समझाते हुए बताया कि खेल जीवन की जरूरत है। खेल से हमें आज नाम रोशन कर सकते हैं। खेल के दम पर प्रदेश के विभिन्न खिलाड़ियों ने नाम कमाया है। प्रतियोगिता में कक्षा एक से वासु ऋधारा, दूसरी से अर्जुन गौरी, तीसरी से प्रिया निखिल, चौथी से शानू नेहा पांचवीं से अर्चित ने प्रथम स्थान प्राप्त किया। प्रतियोगिता का संचालन शारीरिक शिक्षण विभाग के अध्यापक बिजेंद्र सिंह ने किया।
hin_Deva hin_Deva hin_Deva